Fodbold. Det Europæiske Fodboldforbund (Uefa) udvider som ventet det øverste lag i Nations League fra 12 til 16 nationer, når turneringen skal afvikles næste gang, skriver AFP. Det kommer blandt andre Tyskland til at nyde godt af, da holdet sluttede sidst i sin gruppe og egentlig stod til nedrykning. Danmark har sikret sig adgang til det øverste lag.
Fodbold. Når FC København onsdag møder Hillerød i pokalturneringen, er Nicklas Bendtner for første gang i startopstillingen. Det fortæller træner Ståle Solbakken i en pressemeddelelse på fck.dk. »Han har trænet fint og haft nogle indhop i Hobro og mod FC Midtjylland, så nu har vi valgt at spille med ham fra start, så han kan få flere kampminutter i benene«, siger Ståle Solbakken. Angriberen Dame N'Doye, der har været skadet i en længere periode, er med i truppen og kan få comeback i pokalkampen.
Cykling. Casper Folsach sætter karrieren på pause på ubestemt tid på grund af hjerteproblemer. Det skriver hans hold, ColoQuick, på sin hjemmeside. Folsach er blandt verdens bedste baneryttere og har e